Costa Ricas kantoner

Costa Ricas kantoner (spansk entall cantón, flertall cantones) er Costa Ricas administrative inndeling på andre nivå. Landet er delt inn i sju provinser, som i sin tur består av til sammen 81 kantoner. Kantonene deles på sin side inn i distrikter. Hver kanton styres av en statlig enhet kalt municipalidad, som består av et kommuneråd (Concejo Municipal) og en ordfører (alcalde/alcaldesa).

Kantonen med størst befolkning i henhold til folketellinga fra 2011 er hovedstadskantonen San José med om lag 288 000 innbyggere, etterfulgt av Alajuela med rundt 255 000 og Desamparados med omtrent 208 000. Kantonene med færrest innbyggere er Turrubares med om lag 5 500, og San Mateo med rundt 6 100. Landets største kanton i flatemål er San Carlos med et areal på 3 347,98 km², noe som er større enn provinsene Heredia og Cartago. Deretter følger kantonene Talamanca på 2 809,93 km² og Pococí på 2 403 km². De minste kantonene er Flores med et areal på 6,96 km², og San Pablo på 7,53 km². Kantonen som er delt inn i flest distrikter, er Puntarenas, med 16. Parrita er den eneste kantonen som består av bare ett distrikt.

Fra de 14 opprinnelige kantonene i 1848 har antallet steget gradvis ved at eksisterende kantoner har blitt delt opp. Den gjeldende loven for Costa Ricas administrative inndeling er nr. 4366 av 19. august 1969, og sier at det for at en ny kanton skal kunne opprettes, må den ha minst én prosent av republikkens totale befolkning.Comisión Nacional de División Territorial Administrativa (1980), s. 53. Det har ikke kommet til noen nye kantoner siden Garabito ble oppretta 25. september 1980.

 Politisk organisering 
høyre|mini|Rådhuset i Montes de Oca, hvor kantonens kommunestyre holder til
Hver kanton styres av en statlig enhet som kalles municipalidad.Alfaro og Zeledón (2006), s. 35. Begrepet reflekterer at kantonene i Costa Rica har tilnærma samme funksjon som municipios («kommuner») i mange andre spansktalende land. Denne enheten består av to organer: et kommuneråd (Concejo Municipal) og et utøvende organ som kun utgjøres av en ordfører (alcalde/alcaldesa municipal), en tittel som ble innført i 1998.Alfaro og Zeledón (2006), s. 35.

Ordførerens hovedoppgaver er å være bindeledd mellom kommunerådet, distriktsråda og hele det administrative apparatet i kantonen, og å godkjenne og gjennomføre vedtak gjort av kommunerådet.Alfaro og Zeledón (2006), s. 36–37. Antall medlemmer i kommunerådet varierer fra en kanton til en annen, og de velges inn ved lokalvalga som avholdes hvert fjerde år.El Elector , mai 2011. Lederen for rådet har tittelen kommunepresident (presidente municipal). Rådets hovedoppgave er å administrere kantonen på lokalt nivå, og er ansvarlig for å planlegge kantonens grunnleggende politikk og fastsette budsjettene. Mer spesifikt har det ansvar for blant annet by- og landbruksplanlegging, samt organisering av kulturlivet, helse- og utdanningstilbudet og næringslivet.Unidad de Información y Adiestramiento (1987), s. 6. Hver kommunepresident nedsetter en rekke arbeidskommisjoner som jobber med spesifikke saker.Unidad de Información y Adiestramiento (1987), s. 11.

 Historie 
 Kolonitida 
Lokaladministrasjonens historie i Costa Rica går tilbake til 1561, da de spanske koloniherrene oppretta det første kommunestyret (ayuntamiento) i landets første by, Castillo de Garcimuñoz, i det som i dag er kantonen Santa Ana.Instituto de Fomento y Asesoría Municipal (1980), s. 28. Denne byen ble seinere flytta østover og fikk navnet Cartago.Instituto de Fomento y Asesoría Municipal (1991), s. 1. Etter hvert som spanjolene grunnla flere byer, ble det oppretta flere kommunestyrer, men de gjennomførte ikke noen politisk inndeling av hele landet.

I kolonitida besto kommunestyrene i hovedsak av representanter for det urbane aristokratiet. De hadde et viktig sosialt, politisk og økonomisk ansvar, men gikk gjennom flere kritiske faser på grunn av mangel på økonomiske midler og dårlig organisering.Instituto de Fomento y Asesoría Municipal (1980), s. 28–29. I 1812 trådte den såkalte Cádiz-konstitusjonen i kraft, noe som førte til at det ble oppretta lokalstyrer (cabildo) i alle de største byene i Costa Rica, deriblant San José, Alajuela og Heredia, som ikke tidligere hadde hatt det, i tillegg til i en rekke mindre landsbyer.Instituto de Fomento y Asesoría Municipal (1991), s. 3.

 Selvstendighet og opprettelsen av kantoner 
Da Costa Rica ble selvstendig fra Spania 15. september 1821 og ble en del av Den mellomamerikanske føderasjonen, ble det ikke gjort noen eksplisitt lovfesting om kommunestyrer eller andre typer lokaladministrasjoner, men i 1825 beslutta Costa Ricas regjering at alle bosetninger i landet, uansett størrelse, skulle opprette sitt eget kommunestyre med ansvar for alle offentlige tjenester.Instituto de Fomento y Asesoría Municipal (1991), s. 4–6.

Costa Rica erklærte seg uavhengig fra føderasjonen i 1837, og i den reviderte grunnloven av 1847, samme år som landet ble republikk, ble for første gang landet delt inn i provinser og kantoner. Denne inndelinga var gjeldende fra og med 7. desember 1848, og besto av i alt fem provinser og 14 kantoner:Instituto de Fomento y Asesoría Municipal (1980), s. 35–36.

 Provins  Kantoner San José  1. San José2. Escazú y Pacaca (Mora)3. Curridabat y Aserrí Cartago  1. Cartago2. Paraíso3. La Unión Heredia  1. Heredia2. Barva Alajuela  1. Alajuela2. Esparza Guanacaste  1. Liberia2. Nicoya3. Santa Cruz4. Bagaces y Cañas

Området rundt havnebyen Puntarenas ved Stillehavet hadde status som comarca og var uavhengig av provinsene. I 1867 ble imidlertid provinsen Puntarenas oppretta, bestående av de to kantonene Central og Esparza (sistnevnte overført fra provinsen Alajuela). De bebodde områdene rundt Golfo Dulce og de indianske landsbyene Térraba og Boruca sørvest i landet ble en del av kantonen Central.Instituto de Fomento y Asesoría Municipal (1980), s. 36.

Det som i dag er provinsen Limón, langs den karibiske kysten øst i landet, var fra 1848 en del av kantonen Paraíso, men i 1870 fikk den status som comarca. I 1892 ble provinsen Limón oppretta, med én eneste kanton.Instituto de Fomento y Asesoría Municipal (1980), s. 36.

Den første nye kantonen som oppsto etter 1848, var San Ramón i provinsen Alajuela, som ble etablert i 1856. Kantonen Curridabat y Aserrí forsvant i 1862, da kantonen Desamparados ble oppretta, og Aserrí ble en del av denne, mens Curridabat ble gjort om til et distrikt i kantonen San José. Aserrí ble en selvstendig kanton i 1882, og Curridabat i 1929.Instituto de Fomento y Asesoría Municipal (1980), s. 36–37.

Fra og med slutten av 1860-åra ble det oppretta nye kantoner i forholdsvis raskt tempo. Dette fortsatte fram til 1980, da Garabito som landets foreløpig yngste kanton så dagens lys. Den følgende tabellen viser antall kantoner i Costa Rica i utvalgte år:Instituto de Fomento y Asesoría Municipal (1980), s. 37.Comisión Nacional de División Territorial Administrativa (1980), s. 52.

    1848  1892  1909  1924  1955  1969  1980 Antall kantoner  14  32  40  57  64  69  81

 Liste over kantonene 
Costa Rica består i dag av følgende 81 kantoner:
 Nr.  Kanton  Administrasjonssentrum  Provins  Folketall(2011)Resultados Generales – X Censo Nacional de Población y VI de Vivienda 2011 (Instituto Nacional de Estadística y Censos)  Areal(km²)Indicadores Cantonales  – Estado de la Nación og INEC (2013)  Antalldistrikter  OpprettelsesdatoFechas, ley o decreto de creación de las provincias y cantones de Costa Rica  – Instituto de Fomento y Asesoría Municipal 101  San José  San José  San José         102  Escazú  Escazú  San José         103  Desamparados  Desamparados  San José         104  Puriscal  Santiago  San José         105  Tarrazú  San Marcos  San José         106  Aserrí  Aserrí  San José         107  Mora  Ciudad Colón  San José         108  Goicoechea  Guadalupe  San José         109  Santa Ana  Santa Ana  San José         110  Alajuelita  Alajuelita  San José         111  Vázquez de Coronado  San Isidro  San José         112  Acosta  San Ignacio  San José         113  Tibás  San Juan  San José         114  Moravia  San Vicente  San José         115  Montes de Oca  San Pedro  San José         116  Turrubares  San Pablo  San José         117  Dota  Dota  San José         118  Curridabat  Curridabat  San José         119  Pérez Zeledón  San Isidro de El General  San José         120  León Cortés  San Pablo  San José         201  Alajuela  Alajuela  Alajuela         202  San Ramón  San Ramón  Alajuela         203  Grecia  Grecia  Alajuela         204  San Mateo  San Mateo  Alajuela         205  Atenas  Atenas  Alajuela         206  Naranjo  Naranjo  Alajuela         207  Palmares  Palmares  Alajuela         208  Poás  San Pedro  Alajuela         209  Orotina  Orotina  Alajuela         210  San Carlos  Ciudad Quesada  Alajuela         211  Zarcero  Zarcero  Alajuela         212  Valverde Vega  Sarchí  Alajuela         213  Upala  Upala  Alajuela         214  Los Chiles  Los Chiles  Alajuela         215  Guatuso  San Rafael  Alajuela         301  Cartago  Cartago  Cartago         302  Paraíso  Paraíso  Cartago         303  La Unión  Tres Ríos  Cartago         304  Jiménez  Juan Viñas  Cartago         305  Turrialba  Turrialba  Cartago         306  Alvarado  Pacayas  Cartago         307  Oreamuno  San Rafael  Cartago         308  El Guarco  El Tejar  Cartago         401  Heredia  Heredia  Heredia         402  Barva  Barva  Heredia         403  Santo Domingo  Santo Domingo  Heredia         404  Santa Bárbara  Santa Bárbara  Heredia         405  San Rafael  San Rafael  Heredia         406  San Isidro  San Isidro  Heredia         407  Belén  San Antonio  Heredia         408  Flores  San Joaquín  Heredia         409  San Pablo  San Pablo  Heredia         410  Sarapiquí  Puerto Viejo  Heredia         501  Liberia  Liberia  Guanacaste         502  Nicoya  Nicoya  Guanacaste         503  Santa Cruz  Santa Cruz  Guanacaste         504  Bagaces  Bagaces  Guanacaste         505  Carrillo  Filadelfia  Guanacaste         506  Cañas  Cañas  Guanacaste         507  Abangares  Las Juntas  Guanacaste         508  Tilarán  Tilarán  Guanacaste         509  Nandayure  Carmona  Guanacaste         510  La Cruz  La Cruz  Guanacaste         511  Hojancha  Hojancha  Guanacaste         601  Puntarenas  Puntarenas  Puntarenas         602  Esparza  Esparza  Puntarenas         603  Buenos Aires  Buenos Aires  Puntarenas         604  Montes de Oro  Miramar  Puntarenas         605  Osa  Ciudad Cortés  Puntarenas         606  Aguirre  Quepos  Puntarenas         607  Golfito  Golfito  Puntarenas         608  Coto Brus  San Vito  Puntarenas         609  Parrita  Parrita  Puntarenas         610  Corredores  Ciudad Neily  Puntarenas         611  Garabito  Jacó  Puntarenas         701  Limón  Limón  Limón         702  Pococí  Guápiles  Limón         703  Siquirres  Siquirres  Limón         704  Talamanca  Bribrí  Limón         705  Matina  Matina  Limón         706  Guácimo  Guácimo  Limón        

 Referanser 

 Litteratur 






 Eksterne lenker 

 Innbyggertall i Costa Ricas provinser, kantoner og distrikter fra INEC (2011)
 Atlas Cantonal de Costa Rica av IFAM
 Cantones de Costa Rica hos Ministerio de Descentralización y Desarrollo Local
 Sector Municipal hos IFAM
 Lover og forskrifter for kommunestyrene hos IFAM
 Statistikk for kantonene hos Estado de la Nación